ન્યૂઝ એજન્સિ રોયટર્સ અનુસાર, અમેરિકાના લાસ વેગાસમાં થયેલ હુમલાની જવાબદારી આઈએસઆઈએસ દ્વારા સ્વીકારવામાં આવી છે. પરંતુ એફબીઆઈ દ્વારા કહેવામાં આવ્યું છે કે, આ હુમલા પાછળ કોઇ આંતકી સંગઠનનો હાથ નથી. લાસ વેગાસમાં 91 મ્યૂઝિક ફેસ્ટિવલ દરમિયાન ગોળીબાર કરનાર હુમલાખોરની ઓળખાણ 64 વર્ષીય સ્ટીફન પૈડૉક તરીકે થઇ છે. અંધાધૂધ ગોળીબાર કરી અનેકોને મોતને ઘાટ ઉતાર્યા બાદ તેણે પોતાને પણ ગોળી મારી દીધી હતી.